
NÁVRH
UZNESENIE VLÁDY SLOVENSKEJ REPUBLIKY
č. ...
z ... 2023

k Akčnému plánu Iniciatívy pre otvorené vládnutie  v Slovenskej republike na roky 2024 - 2026


	Číslo materiálu:
	

	Predkladateľ:
	predseda vlády poverený vedením Ministerstva vnútra SR



Vláda

A. schvaľuje 

A.1.             Akčný plán Iniciatívy pre otvorené vládnutie v Slovenskej republike na roky 2024 – 2026;
B. ukladá

ministerke spravodlivosti 
B.1.	predložiť na rokovanie vlády SR návrh právnej úpravy, ktorou sa zabezpečí zosúladenie predpisov v pôsobnosti Ministerstva spravodlivosti SR s požiadavkami na zverejňovanie údajov o konečných užívateľoch výhod podľa smernice EP a Rady (EÚ) č. 2015/849 (v platnom znení), 
                do 31. decembra 2024 
B.2.	uviesť do prevádzky technické riešenie prepojenia registra partnerov verejného sektora s obchodným registrom na účely vedenia a poskytovania údajov o konečných užívateľoch výhod v obchodnom registri,
                do 30. júna 2026  

ministerke kultúry 
B.3.  	zriadiť a priebežne koordinovať platformu zainteresovaných partnerov na národnej úrovni s cieľom koordinácie a implementácie záväzkov vyplývajúcich z medzinárodných a národných iniciatív na podporu slobody tlače a ochrany novinárov, zverejniť štatút platformy zainteresovaných partnerov na webovom sídle Ministerstva kultúry SR,  
                do 31. januára 2024
B.4.    	zmapovať a vypracovať plán implementácie a nastaviť systém monitoringu a evaluácie implementácie existujúcich odporúčaní na zvýšenie bezpečnosti novinárov a novinárok a iných pracovníkov médií v EÚ, 
               	do 30. septembra 2024
B.5.            vypracovať strategický plán implementácie odporúčania Rady Európy k súdnym žalobám SLAPP, ktoré sa snažia zabrániť účasti verejnosti, osobitne novinárom, na informovaní o veciach verejného záujmu,
                do 30. septembra 2024
ministrovi investícií, regionálneho rozvoja a informatizácie 
B.6.  	zvyšovať využívanie, opakované používanie otvorených údajov verejnej správy a budovanie partnerstva medzi relevantnými aktérmi z prostredia verejnej správy, občianskej spoločnosti, akademického a podnikateľského sektora organizovaním informačných podujatí, 
                 do 31. decembra 2024, do 31. decembra 2025, do 30. júna 2026
B.7.   	participatívnym spôsobom každoročne vypracovať správu o dopade otvorených údajov v SR na vybrané oblasti a zverejniť ju na webovom sídle Ministerstva investícií, regionálneho rozvoja a informatizácie SR,
                 do 30. júna 2024, do 30. júna 2025, do 30. júna 2026

ministrovi investícií, regionálneho rozvoja a informatizácie
ministrovi školstva, vedy, výskumu a športu 
B.8. 	v spolupráci so splnomocnencom vlády SR pre rozvoj občianskej spoločnosti zriadiť a priebežne koordinovať pracovnú skupinu všetkých zainteresovaných aktérov vrátane občianskej spoločnosti k neformálnemu hodnotovému vzdelávaniu k demokracii, ľudským právam, občianstvu a udržateľnému rozvoju; zverejniť štatút pracovnej skupiny na webovom sídle Ministerstva školstva, vedy, výskumu a športu SR, 
do 31. januára 2024 
B.9. 	vypracovať návrh spolupráce medzi Ministerstvom školstva, vedy, výskumu a športu SR, Ministerstvom investícií, regionálneho rozvoja a informatizácie SR a občianskou spoločnosťou s cieľom prepojenia formálneho a neformálneho vzdelávania k demokracii, ľudským právam, hodnotám, občianstvu, dobrovoľníctvu a udržateľnému rozvoju,
do 31. januára 2025
ministrom 
vedúcemu Úradu vlády SR

B.10. 	každoročne zverejniť dáta o využívaní financií poskytnutých ústrednými orgánmi štátnej správy v rámci európskych štrukturálnych a investičných fondov, Finančného mechanizmu EHP, Nórskeho finančného mechanizmu, Švajčiarskeho finančného mechanizmu a dotačných schém zo štátneho rozpočtu minimálne v definovanej štruktúre na webovej stránke https://data.gov.sk/ za predchádzajúci rok, 
	
	do 30. júna 2024, do 30. júna 2025, do 30. júna 2026 

ministrom 
vedúcemu Úradu vlády SR
predsedom ostatných ústredných orgánov štátnej správy

B.11.	informovať Úrad na ochranu oznamovateľov o počte a predmete prijatých oznámení, počte a predmete preverených oznámení a výsledku preverenia za predchádzajúci kalendárny rok,

do 1. marca 2025, do 1. marca 2026

B.12.	zabezpečiť účasť zodpovedných osôb na školeniach či pracovných stretnutiach organizovaných Úradom na ochranu oznamovateľov ak ich bude organizovať,
	
	do 30. júna 2025,  do 30. júna 2026

B.13.	vykonať školenie zamestnancov s participáciou zodpovednej osoby v oblasti oznamovania protispoločenskej činnosti,
	
	do 30. júna 2025,  do 30. júna 2026

B.14.	do adaptačného vzdelávania zamestnancov zaradiť školenie v oblasti podávania oznámení a ochrany oznamovateľov, 

	do 30. júna 2025

B.15.	implementovať kvalitatívne kritériá vypracované Úradom na ochranu oznamovateľov do vnútorných systémov oznamovania,
	
	do 30. júna 2026

B.16. 	poskytnúť súčinnosť Úradu na ochranu oznamovateľov pri hodnotení kvality vnútorných systémov oznamovania, 

	do 30. júna 2026

B.17. 	pri každej zmene zodpovednej osoby priebežne informovať Úrad na ochranu oznamovateľov, aj s uvedením novej zodpovednej osoby v rozsahu: meno, priezvisko, pracovné zaradenie a kontaktné údaje v rozsahu telefón a emailová adresa,
	
	priebežne

splnomocnencovi vlády SR pre rozvoj občianskej spoločnosti
B.18. 	podporiť prenos skúseností s mechanizmami občianskej participácie zo zahraničia do prostredia verejnej správy SR a občianskej spoločnosti, 
	do 30. septembra 2024
B.19.	v spolupráci s relevantnými aktérmi pilotne zorganizovať občianske zhromaždenie na významnú celospoločenskú výzvu,
	do 30. júna 2026
B.20.	participatívnym spôsobom vytvoriť, zverejniť Index participatívnej a otvorenej vlády na webovej stránke Úradu splnomocnenca vlády SR pre rozvoj občianskej spoločnosti a predložiť ho na rokovanie Rady vlády SR pre mimovládne neziskové organizácie,
               	31. decembra 2025 
B.21.	každoročne koordinovať činnosť platformy zainteresovaných partnerov na implementácii akčného plánu a na participatívnej príprave akčného plánu na nasledujúce obdobie,
	do 30. júna 2024, do 30. júna 2025, do 30. júna 2026
B.22.	vypracovať a predložiť na rokovanie vlády SR Akčný plán Iniciatívy pre otvorené vládnutie v Slovenskej republike na roky 2026 – 2028; 
	do 30. júna 2026

C. odporúča

predsedníčke Úradu na ochranu oznamovateľov 
C.1. 	organizovať školenia a pracovné stretnutia zamestnancov štátnej správy, zodpovedných osôb o ochrane oznamovateľov, interných systémov oznamovania protispoločenskej činnosti a kompetenciách Úradu na ochranu oznamovateľov,
	
	do 30. júna 2025, do 30. júna 2026

generálnemu prokurátorovi 

C.2. 	informovať Úrad na ochranu oznamovateľov protispoločenskej činnosti o počte a predmete prijatých oznámení, počte a predmete preverených oznámení a výsledku preverenia za predchádzajúci kalendárny rok;

do 1. apríla 2025, do 1. apríla 2026


D. Zrušuje


D.1. 	úlohu v bode B.22. uznesenia vlády SR č. 104 z 1. marca 2017 – každoročne zverejniť dáta o využívaní financií poskytnutých ústrednými orgánmi štátnej správy v rámci európskych štrukturálnych a investičných fondov, Finančného mechanizmu EHP, Nórskeho finančného mechanizmu, Švajčiarskeho finančného mechanizmu a dotačných schém zo štátneho rozpočtu minimálne v definovanej štruktúre na webovej stránke https://data.gov.sk/dotacie za predchádzajúci rok, 

D.2.	úlohu v bode B.63. uznesenia vlády SR č. 104 z 1. marca 2017 – v spolupráci s podpredsedníčkou vlády a ministerkou spravodlivosti analyzovať a vyhodnocovať priebežné správy a správy o účasti verejnosti v rámci legislatívneho procesu tvorby a pripomienkovania návrhov právnych predpisov,

D.3. 	odporúčanie v bode C.2. uznesenia vlády SR č. 104 z 1. marca 2017 - zverejňovať otvorené dáta minimálne v rozsahu a štruktúre definovanej v publikačnom minime pre orgány územnej samosprávy za pomoci technickej infraštruktúry Dátového centra obcí a miest (DCOM) od júna 2017,

D.4. 	odporúčanie v bode C.3. uznesenia vlády SR č. 104 z 1. marca 2017 - v spolupráci so splnomocnencom vlády SR pre rozvoj občianskej spoločnosti a predsedom Združenia miest a obcí Slovenska monitorovať a vyhodnocovať dopyt verejnosti po najžiadanejších datasetoch orgánov územnej samosprávy,  

[bookmark: _GoBack]D.5.	odporúčanie v bode C.4. uznesenia vlády SR č. 104 z 1. marca 2017- 	zhromažďovať dáta organizácií územnej samosprávy za pomoci technickej infraštruktúry Dátového centra obcí a miest (DCOM),

D.6.	úlohu v bode B.25. uznesenia vlády SR č. 553 z 13. novembra 2019 - koordinovať pracovnú skupinu k implementácii Akčného plánu Iniciatívy pre otvorené vládnutie v Slovenskej republike na roky 2020 – 2021, členmi ktorej budú zástupcovia jednotlivých ministerstiev a ostatných ústredných orgánov štátnej správy a pravidelne informovať o jej činnosti, 

D.7.	odporúčanie v bode C.2. uznesenia vlády SR č. 457 z 13. júla 2022 - v spolupráci s občianskou spoločnosťou monitorovať implementáciu manuálu a metodického usmernenia o nastavení vnútorného systému oznamovania protispoločenskej činnosti v prostredí štátnej správy SR.
Vykonajú: 	ministri 
vedúci Úradu vlády SR 
predsedovia ostatných ústredných orgánov štátnej správy
splnomocnenec vlády SR pre rozvoj občianskej spoločnosti
predsedníčka Úradu na ochranu oznamovateľov 

Na vedomie:  generálny prokurátor
predseda Združenia miest a obcí Slovenska
predseda Združenia samosprávnych krajov SK8
prezident Únie miest Slovenska

